钦定古今图书集成/历象汇编/乾象典/第077卷 > 《本草纲目》 > 雷墨集解
## 钦定古今图书集成/历象汇编/乾象典/第077卷 > 《本草纲目》 > 雷墨集解

李时珍曰：按《雷书》云：“凡雷书木石”，谓木札入二、三分，
青黄色。或云雄黄、青黛、丹砂合成，以雷楔书之。或云
蓬莱山石脂所书。雷州每雷雨大作，飞下如砂石，大
者如块，小者如指，坚硬如石，黑色光艳至重。刘恂《岭
表录》云：“雷州骤雨后，人于野中得石如黳石，谓之雷
公墨，扣之铮然，光莹可爱。”又李肇《国史补》云：“雷州多
雷，秋则伏蛰，状如人握，取食之。”观此，则雷果有物矣。